God se moederhart (!) | Nathan Bond's TART Remarks
Religion: Respect? Ridicule! God se moederhart (!)
In vandag se Rapport – Die Gróótste Afrikaanse Weekblad in die Wêreld!: Soek God se moederhart, deur dr. Pieter van Niekerk, 'n predikant in die Verenigende Gereformeerde Kerk.
Nadat God soos die opperste alpha male deur die Heilsgeskiedenis geplunder het, word ons nou opgeroep om God se moederhart te ontdek: "Ek dink ons moet meer en meer God se moederhart ontdek, integreer en illustreer. Dit is belangrik dat mense God se sagte, strelende hande van liefde, deernis en genesing beleef en dat ons dit uitleef. Christene – en ander geloofsgroepe – kan 'n verskil in ons misdaadgeteisterde land maak deur oor God se moederhart te getuig."
Waarmee, o wáármee sal die godgelowiges nóg vorendag kom!? Maar, nou ja, 'n mens kan altoos op 'n godgelowige staatmaak vir 'n lekker lagbui!
Lees gerus ook hierdie twee lesersbriewe: Kwel jou tog nie so oor jou herkoms en Alle lewe is volledig en eenmalig geskape. En dan is daar nog mense wat meen daar is nie 'n God nie!
Wat word van Afrikaanses as hulle voortdurend aan sulke onbevange snert blootgestel word!? Ek meen redakteurs behoort meer respek te toon vir lesers.
Written by Nathan Bond September 2, 2007 at 21:35
« University of Minnesota astronomers find God!
Dank "God" vir oorlewing! »
Nathan, ek moet hier met jou saam stem en ek dink God se vaderhart word misken. Dit is al of man wees 'n sonde geword het en vaderskap 'n vloek. God is 'n vaderfiguur en ek laat my nie vertel, dat 'n vader nie ook sag, strelend en liefdevol kan wees nie. Om ferm en standvastig te wees, sê nie dat sagtheid en liefde, nie teenwoordig is nie.